Carlo Bollino

Carlo Bollino (lindur më 15 nëntor 1961) është gazetar dhe sipërmarrës mediatik italian, i njohur për veprimtarinë e tij në Shqipëri.

Bollino filloi karrierën si gazetar në moshë të re në radiot lokale të Leçes, Itali, si Radio Nice International dhe Radio Rama. Më pas kaloi në gazetarinë e shkruar. Në vitin 1979 punoi për gazetën e përditshme të Leçes dhe u angazhua si gazetar i kronikës së zezë në Gazzetta del Mezzogiorno, duke trajtuar kryesisht ngjarje që lidhen me mafien. Në vitin 1985 botoi librin Interessi in gioco ("Interesat në lojë"), që trajton vrasjen e këshilltares bashkiake të Nardos, Renata Fonte, i cili më vonë u adaptua në film me regji të Xhuzepe Ferraras.

Në vitin 1989 u emërua korrespondent special i Gazzetta del Mezzogiorno në Bari, duke u fokusuar në politikën e jashtme. Vitet në vijim, ai ndoqi dhe raportoi nga afër konflikte të ndryshme si ato në ish-Jugosllavi, Somali, Kuvajt, Izrael, Irak, Maqedoni, Kosovë, Liban dhe Afganistan.

Në vitin 1993 themeloi në Shqipëri gazetën Gazeta Shqiptare, degë e Gazzetta del Mezzogiorno, dhe më pas krijoi Radio RASH, agjencinë e lajmeve BalkanWeb dhe televizionin News24. Nga viti 1999 deri në 2007, punoi njëkohësisht si korrespondent i agjencisë italiane ANSA për Ballkanin. Më pas u emërua drejtor i zyrës së korrespondentëve të ANSA-s në Izrael dhe territoret palestineze. Prej majit 2008 ka shërbyer si drejtor i Gazzetta del Mezzogiorno.

Aktualisht, ushtron aktivitetin e tij në Shqipëri si pronar dhe drejtues i televizionit informativ Report TV.

 Referime 

Forumishqiptar.com

Kategoria:Gazetarë italianë